﻿ANUL III, NR 10 Revistă a ASOCIAȚIEI CULTURALE HANGU MOTO „ Cum Te voi putea uita pe Tine, care Te-ai îndurat să-Ţi aminteşti de mine, când, istovit şi prăpădit, coboram povârnişul pierzaniei !” (Toma de Kempis) « Doamne, ce bine e să fii oaspetele zidirii Tale : vântul înmiresmat, munţii care tind spre cer, apele ca nişte oglinzi nemărginite în care se răsfrâng aurul razelor de soare şi curgerea lină a norilor Întreaga fire şopteşte tainic, toată e plină de mângâi ere Păsările şi animalele poartă pecetea iubirii Tale Binecuvântat este pământul cu frumuseţea cea degrab trecătoare care deşteaptă dorul de veşnicul locaş Ce bine e la Tine pe pământ şi câtă bucurie să fii oaspetele Tău ! » « Când se lasă înserarea pe pământ şi se aşterne liniştea, aducând vremea odihnei şi a somnului, palatele strălucitoare închipuite de norii poleiţi cu aurul amurgului îmi par a fi cămara Ta Foc şi porfiră, aur şi azur grăiesc proorocind despre frumuseţea cea negrăită a cereştilor Tale sălaşuri » « Cât eşti de bun, Doamne al meu şi cât ne eşti de apropiat, atât de aproape, încât putem vorbi oricând cu Tine, putem să ne mângâiem cu Tine, să respirăm şi să ne înţelepţim prin Tine, să ne aflăm pacea şi să dobândim prin Tine, larg ori zont sufletesc » « Cât eşti de măreţ şi de apropiat întru cumplita suflare a furtunii, cum se vădeşte atot puternicia mâinii Tale în şerpuirea fulgerelor orbitoare : minunată este măreţia Ta Glasul Domnului peste câmpii şi în foşnetul codrilor, glasul D omnului în spaima tunetelor şi în zgomotul ploii, glasul Domnului p este ape multe Lăudat fii în vuietul munţilor care revarsă foc Tu scuturi pământul ca pe un veşmânt ; Tu înalţi până la cer valurile mării Laudă Ţie cela ce ai smerit trufia omenească, făcând să se înalţe strigăt de pocăinţă » « Ca fulgerul când luminează cămările ospăţului şi după el par jalnice toate făcliile, aşa ai strălucit şi Tu în sufletul meu, fără veste, la vremea celor mai mari bucurii ale mele ; iar după lumina Ta de fulger, ce palide, întunecate şi firave păreau aceste bucurii… Sufletul meu năzuieşte spre Tine ” “În sânul minunatei simfonii care ne înfăşoară cu bogatele ei armonii, se face auzită chemarea Ta Tu ne descoperi pridvorul Împărăţiei ce va să fie, în dulceaţa cântărilor, în minunatele acorduri ale sunetelor, în strălucirea lucrării artistului Orice adevărată frumuseţe ne poartă sufletele spre Tine, ca o puternică chemare ” ECOUL HANGULUI Pagina 3 Anul III, nr 10 RUGĂ FECIOAREI M ARIA Preasfântă Fecioară, Din ceruri coboară, La noi în pridvor, Cu-al Tău omofor ! Cu umilinţă Şi-o caldă credinţă, În genunchi te primim, Ca să ne mântuim Rugi înălţăm Ţie, Fecioară Marie Din univers coboară, Preasfântă Fecioară, Revarsă iubire, Peste-ntreaga fire, Tu soare necuprins, Chiar Infinitu-ai învins, În scutece L-ai înfăşat, În braţe Tu L-ai purtat Ţie azi noi ne rugăm Şi în inimi Te purtăm, Ca pe o icoană vie, Fecioară Marie ! A cerului crăiasă A noastră-mpărăteasă, Supuşi ne rugăm Ţie, Fecioară Marie, Roagă-Te Tu pentru noi! Îndată-i Vremea de Apoi ! Pe noi să ne-ocrotească Şi să ne mântuiască Trimite-ne Sfântă Lumină, Ca vremuri mai bune să vină Spre noi Te arată, Maică Preacurată, De sus, din tărie, Fecioară Marie! REDACŢIA ”ECOUL HANGULUI” Revistă cultural-istorică, Cu apariţie trimestrială Anul III, numărul 10 Editată de „ASOCIAŢIA CULTURALĂ HANGU” HANGU – NEAMŢ Director revistă: Prof GHEORGHE DRUGĂ Redacţia: Bibliotecar Liliana Pîntea - redactor- şef, Prof Gheorghe Drugă , Ref Ţîrdea Mădălina Ed Lupu Maria, Înv Manolache Steluţa, Înv Munteanu Carmen, Înv Nacu Elena Prof Mihai Doroftei, Ec Mihai Conuţ, Prof Vasile Marcoci, Preot Ioan Sim iraş I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Dorel Rusu – 0746234493 Potrivit art 206 Cod Penal, responsabilitatea pentru conţinutul articolelor publicate aparţine autorilor Profesor, Mihai Doroftei ECOUL HANGULUI” – NUMĂR ANIVERSAR Nu putem să oprim timpul să mai curgă nevăzut, încet şi fără zgomot, în uriaşa clepsidră a vremii, dar putem să păstrăm imagini, momente, chipuri, imortalizându-le, agăţându-le ca pe nişte stele, de albastrul nemărginit al uitării, aşezându-le cu multă grijă în paginile unei reviste care s-a născut din pasiune, din vise, din speranţe, pentru a purta „ecourile” spirtului comunei Hangu, dincolo de spaţiu şi timp, spre neuitare Timpul a curs nevăzut, încet şi fără zgomot şi peste „Ecoul Hangului” – revista noastră de suflet – plămădită din dorinţa de a rescrie povestea acestui ţinut binecuvântat şi de o frumuseţe fără seamăn, străjuit de măreţia muntele Ceahlău, care se oglindeşte, cât e ziua de lungă, în imensitatea albastră a lacului Bicaz, care ascunde în adâncuri, toate durerile și lacrimile hanganilor dezrădăcinați, fărâme din sufletul lor sfâșiat, când apele au înghițit locul unde își duceau liniștiți, povara zilelor Revista a ajuns, cu îngăduinţa şi ajutorul bunului Dumnezeu, la numărul 10, (uneori cu paşi stângaci, alteori cu paşi şovăielnici, pentru că nu suntem profesionişti), prilej cu care îi urăm să poarte mai departe, cu aceeaşi înc ăpăţânare şi perseverenţă, spiritul hanganilor, iar celor care ne „răsfoiesc” le dorim multă sănătate și milostivul Dumnezeu să le vegheze paşii pretutindeni Redacția ECOUL HANGULUI Pagina 3 Anul III, nr 10 Aniversări Aniversări Aniversări Aniversări Evenimente locale Evenimente locale Evenimente locale ”CĂUTĂTORII DE POVEŞTI” - LA HANGU Cred că nimic nu pare mai interesant, mai special, mai plin de mister şi de farmec decât cuvântul „poveste” şi cât e de fascinant doar gândul că într-o lume atât de zbuciumată, atât de bântuită de interese meschine, într-o lume în care politica monopolizează totul, iar valorile umane şi cele spirituale sunt lăsate în umbră să caute singure drumul spre istoria umanităţii, îşi fac loc cu paşi neauziţi, „Căutătorii de poveşti” Ce idee inedită au avut toate instituţiile implicate în acest proiect, să iniţieze o campanie pe cât de dificilă pentru domnii plecaţi în căutarea poveştilor, pe atât de importantă pentru a promova bibliotecile publice, aruncate, până nu demult, în derizoriu, pierdute în anonimat, acoperite de principii desuete, fiecare aducând de dincolo de timp, poveşti mai mult sau mai puţin triste, biblioteci care s -au reinventat după materializarea Programului Biblionet, transformându-se din Cenuşărese, în Zâne care vin în întâmpinarea celor mai pretenţioşi solicitanţi, îndeplinind dorinţe şi vise ascunse Într-o după amiază însorită, după multe săptămâni în care plouase în fiecare zi, (de parcă şi natura sărbătorea împreună cu noi) unul dintre ”căutătorii de poveşti” ECOUL HANGULUI Pagina 4 Anul III, nr 10 Evenimente locale Evenimente locale Evenimente locale – realizatorul TV Irina Păcurariu – a poposit, spre marea noastră bucurie, la biblioteca din Hangu Copiii veseli, dar puţin neliniştiţi şi temători, au îndrăgit-o imediat, pentru că s-a strecurat cu mare uşurinţă şi rafinament în sufletul lor şi le-a smuls, fără nici un efort, răspunsuri de o sinceritate copleşitoare Zâmbetele, simplitatea aparentă, sensibilitatea, drăgălăşenia şi felul special de a se apropia de ei, detectate cu repeziciune de cei mici, i-a determinat să arunce toate emoţiile şi temerile pe fereastră şi să-i povestească, zâmbind la rândul lor, frânturi din ce fac ei la bibliotecă Recunosc, cu toată sinceritatea, că şi eu am fost un pic îngrijorată şi am avut emoţii, însă inteligenţa, înţelepciunea, prezenţa de spirit, experienţa şi zâmbetul dezarmant al doamnei Irina Păcurariu, m-au determinat să uit repede de ele, povestindu-i despre biblioteca, aşa cum povesteşti, în tihnă şi cu sufletul deschis, unui prie ten drag, cu care nu te-ai mai văzut de multă vreme A fost o onoare pentru noi toţi să primim vizita unui „Căutător de poveşti” atât de special, pentru că sunt rare ocaziile în care, noi, oameni simpli dintr-o comună de munte, putem întâlni, în carne şi oase un realizator TV de notorietatea doamnei Irina Păcurariu Îi mulţumim mult şi sper, din tot sufletul, că nu am dezamăgit-o şi că a trăit aici, la Biblioteca Hangu, măcar o secundă senzaţia că nu a bătut atâta drum în zadar şi că a găsit măcar o fărâ mă din ce şi-ar fi dorit să fie o bibliotecă Ne dorim, din inimă, să vină o zi în care să ne viziteze din nou, să ne construiască iar aripi şi să ne scrie în „Cartea de aur a Bibliotecii Hangu” la fel de frumos, cum s -a întâmplat vineri – 8 iunie 2012 Mulţumim Fundației IREX pentru atâtea şanse şi pentru atâtea oportunităţi pe care ni le oferă necondiţionat Bibliotecar, Liliana Pîntea Gânduri despre prietenie Gânduri despre prietenie Gânduri despre prietenie DESPRE PRIETENIE, CU EVLAVIE Când am împlinit cinci ani, mama, mi -a dăruit două cărţi: “Poveşti” de Fraţii Grimm şi “Legendele Olimpului” Eram încântată când vărul meu, Aurel, îmi citea pe rând din fiecare Intr-o zi s- a hotărât să mă înveţe literele şi să scape de mine Abecedarul nostru era ziarul “Scânteia”, textele de acolo fiind mai simple şi mai uşor de descifrat Prima frază citită de mine fără ajutorul lui a fost “ Proletari din toate ţările, uniţi -vă!” Anii au trecut Aurel avansase: ajuta o bibliotecară să coteze cărţile Sufeream în tăcere Eu eram o simplă cititoare Pe el îl vedeam deja bibliotecar Cea mai frumoasă meserie posibilă, gândeam eu Biblioteca simţeam că este o zonă care impune respect Ca la biserică! Poate şi pentru că lectura îmi dădea emoţii, sau crea tensiuni Apoi Aurel a început să scrie poezie ECOUL HANGULUI Pagina 5 Anul III, nr 10 Gânduri despre prietenie Gânduri despre prietenie Gânduri despre prietenie In anii '80 numele lui s-a impus repede: Aurel Dumitraşcu Am început să citim cu fervoare autori, apoi literaturi Până atunci citisem numai cărţi Toate economiile lui rămâneau prin anticariate, de unde venea încărcat cu “terfeloage” Generos, le dăruia mai pe toate Avea prieteni fără număr, cu care coresponda asiduu Scrisorile lui voluminoase, arătau ca nişte pachete Ii placea să polemizeze, să despice firul în patru, sau pur şi simplu să povestească Eram livreşti până în măduva oaselor, atât de siguri pe noi datorită acumulărilor spirituale, încât ne simţeam puternici În 1987 puteam să plec din România în mod legal, împreuna cu cealaltă jumătate a familiei mele Eram încântată să scap de o “epocă de aur” care nu mai putea fi poleită, înfrumuseţată prin promisiuni de nerealizat Aurel mi-a adus un dar de la prietenul nostru comun, Adrian Fireşte, o carte “Cărţle şi noaptea” a lui Borges Am citit împreună pasaje, am comentat Şi brusc i-am spus că m-am hotărât să nu mai plec Nicăieri nu aş fi fost “fericită în parohia ierbii” (un vers de-al lui) ca aici Unde aş fi găsit atâta prietenie, atâta solidaritate? Dupa atâţia ani sunt sigură că în altă parte aş fi fost o fiinţă învinsă Lui îi datorez bucuria de a fi acasă Duşman al totalitarismului, de o verticalitate morală şi de o intransigentă care putea fi fiecăruia dintre noi reper, ne mai întorcea din drum, dacă greşeam De aici i s -a tras şi moartea Era tânăr, avea 35 de ani, iar curajul de a spune lucrurilor pe nume, i -a fost fatal Spunea în jurnalul său:”Îmi repugnă ideea de diplomaie, întrucât ea implica un soi de pragmatism perfid, ambalat” In timpul vietii i -au apărut doua volume de poezie După moartea sa, prietenul cel mai bun, scriitorul Adrian Alui Gheorghe i-a editat restul volumelor, jurnalele (“Carnete maro”) şi corespondenţa (“Frig”) Pe mine m -a ţinut de mână până la moartea sa M-a obligat să comunic şi să spun tot ce gândesc A fost atent la tot ce mi s-a întâmplat, mi-a dat curaj şi nu m-a lăsat să abdic de la ce-mi propuneam să fac Am crezut că mă prăbuşesc, când el, brusc, a murit Dar nu a fost aşa Nu vreau să las să se aştearna praful peste memoria sa Îmi place să fiu ghidul casei sale memoriale Ştiu mai bine decât oricine ce să povestesc despre el, pentru că vin din copilăria sa Şi pentru că sunt bibliotecară acolo unde el şi -a făcut ucenicia, am dăruit acestui loc timpul si inima mea, în nişte vremuri când cartea este considerată o frivolitate Sau nici macar atât Sunt mereu înconjurată de tineri, cărora pot să le împărtăşesc ce ştiu Lecturile, dacă nu sunt împărtăşite, ne transformă în fiinţe egoiste şi reci Trăim într-un climat de epuizare Până şi relaţiile dintre oameni au devenit o negustorie Se spune că tinerii au un dispreţ iresponsabil pentru performanţa culturală Eu nu sunt atât de sigură Tinerii devin foarte atenţi atunci când li se transmit informaţii interesante Cititorii nu vor dispărea niciodată chiar dacă numărul lor va fi în scădere Aurel le spunea să nu bagatelizeze principiile, sinceritatea, gândurile adevărate Eu le spun la fel De aceea sunt şi prietenă cu cititorii mei Ce face un bibliotecar pentru tineri nu se face cu ochiul liber Dar cele ce nu se văd sunt vesnice Şi cred că nu sunt prea orgolioasă când spun că o fărâmă din efortul nostru rămâne în prietenii, în caractere, în conştiinţe Ştiu asta pentru că nimeni până acum nu m-a uitat Cât despre pritenia mea cu Aurel, ce să zic? Nu mă pot abţine să nu citez măcar un scriitor, pe Truman Capote:”Ar putea dura o viaţă Mie atât mi -a luat ” Bibliotecar, Iolanda Ana Lupescu N R Eseul ”Despre prietenie, cu evlavie” va apărea la Iași, într-un volum al scriitorului Ion N Oprea ECOUL HANGULUI Pagina 6 Anul III, nr 10 Invitație la lectură Invitație la lectură Invitație la lectură ”SIMFONIA BUCOLICĂ” „Simfonia bucolică”, vine să întregească răsfăţul literar oferit de „Demult, ca şi ieri”, cu atât mai mult cu cât încheie perioada de studiu a autoarei Incursiunile „în poveste”, sunt de această dată mai puţine şi mai sumare, poate şi pentru că Rety, se maturiza încet, încet, dar şi pentru că era plecată de acasă, acolo unde niciodată nu avusese acest sentiment şi nu mai avea nevoie de subterfugii, pentru a se regăsi, pentru a fi ea însăşi, plină de viaţă, veselă, energică, prietenoasă, studioasă şi responsabilă Evenimentele au aici o altă încărcătură emoţională, sunt percepute cu alţi ochi, poate şi pentru că se desfăşoară într -un alt loc – „Istriţa” – locul unde scriitoarea, alături de colegele şi de colegii de grupă - studenţi la Facultatea de Agronomie – învăţau cu multă seriozitate, dar se şi distrau pe măsură Şi aici povestea curge frumos, fiecare coleg sau colegă are în spate o întreagă istorie mai mult sau mai puţin amuzantă, fiecare eveniment are parte de o anumită doză de umor şi de o anumită încărcătură emoţională În paginile acestei cărţi se simte o oarecare relaxare, bucuria şi entuziasmul adolescentului lipsit de griji, preocupat de studiu şi de evenimente amuzante, care să îi alunge monotonia, evenimente inedite, cu atât mai fermecătoare cu cât sunt organizate ad -hoc şi rămân suspendate în timp, fiecare cu o anumită doză de ilaritate, aşa cum s -a întâmplat cu „nunta colectivă”, dar şi punerea în scenă a piesei „O noapte furtunoasă” de I L Caragiale Caracterul puternic al copilului Rety, devenit adolescent şi mai ap oi adult, se întrevede şi în această carte Nu se plânge niciodată, oricât de grele ar fi fost condiţiile de acolo Nici că dormitorul mirosea a igrasie şi era îngheţat, nici că saltelele erau de paie, nici că trebuia să aibă grijă de viermii de mătase, oferindu-le acestor creaturi, cele mai igienice condiţii, nici că trebuia să facă de serviciu la grajd, nici că trebuia să înhame caii, nici că trebuia să asculte prelegeri despre îngrăşarea porcilor York, nici că trebuia să facă marmeladă de fructe în condiţii improprii, nici măcar de proba practică de absolvire Dimpotrivă, cred că se gândea că ar fi putut fi şi mai rău şi profita din plin de momentele vesele şi de clipele de relaxare şi, cel mai mult, de vacanţele petrecute departe de casă şi de petrecerile instituite ex abrupto, împreună cu ceilalţi studenţi, dansând şi cântând toată noaptea Niciodată momentele în care tristeţea îi bântuia, cu insistenţă, sufletul, nu o lăsa să câştige prea mult teren în paginile cărţii, umorul specific doar unui om puternic şi inteligent, pune repede stăpânire peste momentul respectiv „Îmi aduc aminte că, într-o seară … M-am pus pe plâns „de sălta cămaşa pe mine”… , vorba finei Niculina: „Mândra e-n cămară/ Plânge de se omoară” Nu se pot uita uşor nici episodul cu pregătirile pentru piesa „Vicleimul” şi nici desfăşurarea acesteia: „Paula era pe post de înger, un îngeraş dolofan, o ducea bine în Rai… Când mi -a venit rândul, eu am apărut pe scenă în chip de prunc, îmbrăcată într-o cămaşă de noapte albă şi cu ceas la mână” Atmosfera de cămin studenţesc, unde fiecare seară devine un alt motiv de distracţie în grup este surprinsă în cele mai mici detalii Fiecare moment care precede un anumit spectacol sau o anumită acţiune, este descris cu un farmec aparte şi este încărcat de situaţii comice, la care se adaugă umorul subtil al scriitoarei Este imposibil să nu-ţi doreşti să faci parte din echipa lor de distracţie, indiferent că pun în scenă „Vicleimul” sau „O noapte furtunoasă”, sau merg la furat struguri ECOUL HANGULUI Pagina 7 Anul III, nr 10 Invitație la lectură Invitație la lectură Invitație la lectură Jovialitatea, energia debordantă, dar şi dorinţa de a şti şi de a înmagazina cât mai multe informaţii au făcut din studenta Margareta, o iniţiatoare de programe şi de proiecte de călătorie, doar că simţul ei profund artistic şi estetic, nu avea cum să coincidă cu al colegilor, de aceea interven ea uneori, nu fără regrete, resemnarea „Eu n-aveam chef de odihnă Mă rodea curiozitatea să aflu ce e dincolo de cotitura unde se pierde un drum necunoscut […] Eu extaziată de frumuseţea peisajului, începusem să fac un tărăboi, cât mă ţinea gura: Haideţi, măi să vă arăt un loc superb!” Ei, neam Nici unul nu dădea semne de trezire ” Cum era şi firesc, Rety se îndrăgostise de un anume Dan, de la care aştepta veşti în vacanţele pe care le petrecea la Bucureşti În descrierea acestor momente se întrevede talentul remarcabil cu care scriitoarea pune în armonie cuvinte complexe, cu vocabule simple, ceea ce denotă că stăpâneşte foarte bine limba română: „Presupusul meu curtezan Bineînţeles că l-am văzut doar o singură dată, grăbit şi absent, discutând subiecte insignifiante, având grijă însă, să strecoare în vorbire o frază cu sens echivoc…” Sentimentele care îi bântuiau sufletul, aşa cum recunoaşte scriitoarea, o determină să scrie versuri inspirate de „amorul meu nefericit ” În acelaşi context, după versuri le: „Tu eşti întâiul meu cuvânt/ Eşti dorul care nu se spune/ Eşti gândul meu/ Eşti rugăciune…” afirmă, cu cea mai nudă sinceritate: „Cred că nu eram chiar zdravănă la cap” Faptul că nici măcar studentă, Rety, nu se simte în largul ei „acasă”, reiese din vizitele zilnice la prietena ei Pauli, dar şi din pasajele în care se reflectă toate evenimentele de la Istriţa, încărcate de emoţii, de veselie, de entuziasm: „Pauli şi Magdi, costumate caraghios, încercând să dea o reprezentaţie ” Fetele improvizaseră costumele, din ce aveau la îndemână, iar „Magdi, inima spectacolului, făcea figuri de balet, îşi arunca picioarele încălţate în tenişi, până la nivelul nasului, Paula o seconda, imitând-o ” O fire perseverentă şi tenace, pentru că tot a ajuns la Întorsura B uzăului, chiar dacă alţii, în locul ei, după întâmplarea din prima expediţie, ar fi abandonat proiectul Oameni perseverenţi au mereu de câştigat şi sunt cu un pas înaintea celorlalţi Remarcabil este şi faptul că şi-a ales să studieze Agronomia, din dragoste pentru natură, pentru libertatea pe care ţi-o oferă „viaţa la ţară”, cu avantajele şi dezavantajele ei Era atât de îndrăgostită de această existenţă „bucolică” încât orice experienţă practică descrisă în paginile cărţii, te duce cu gândul că e mereu „omul potrivit, la locul potrivit” Însuşi titlul te poartă cu gândul la o experienţă plină de culoare, armonie, farmec şi poezie, întreaga perioadă de studenţie petrecută la Istriţa, reprezentând pentru autoarea noastră o „simfonie bucolică” greu de egala t Frustrările afective şi lipsa de înţelegere din sânul familiei, au făcut din fetiţa şi adolescenta Rety un om sensibil, generos, talentat, puternic, apreciat şi iubit de cei din jur, un om special, un povestitor remarcabil, cu un uriaş simţ al umorului, un om cu inima cât „Everestul”, pentru care Dumnezeu a plănuit o senectute plină de bucurii, de armonie şi de satisfacţii Faptul că inginerul agronom Amza Margareta s -a apucat de scris, cred că a fost, pe lângă multe alte decizii înţelepte, o decizie care a venit să îi împlinească visele, să îi completeze personalitatea, să îi nuanţeze existenţa şi cu altfel de satisfacţii, o decizie înţeleaptă, care să o aşeze acolo unde îi era locul, alături de marile talente scriitoriceşti şi în care „Povestea” să devină realitate În cărţile ei se simte uşurinţa, dezinvoltura, sinceritatea, cu care şi -a scris amintirile, talentul cuvântului scris respiră din fiecare frază, iar amintirile curg de la sine, cu amănunte savuroase şi cu un umor rar întâlnit în rândul scriitorilor de proză, de aceea consider aceste scrieri foarte originale şi captivante Cu o memorie extraordinară, la o vârstă atât de venerabilă, o face demnă de toată invidia, pentru că sunt puţini oameni care îşi amintesc atât de multe amănunte şi le pot aşterne pe hârtie cu atâta uşurinţă, împletind fraze complicate, cu propoziţii de o simplitate debordantă Fără cărţile scriitoarei Amza Margareta, literatura noastră ar fi fost mai săracă Îi mulţumesc Bunului Dumnezeu, că în marea lui înţelepciune, m i-a îngăduit să o cunosc şi să îi citesc scrierile Bibliotecar, Liliana Pîntea ECOUL HANGULUI Pagina 8 Anul III, nr 10 Ecoul Hangului Ecoul Hangului Ecoul Hangului Ecoul Hangului HANGU – ECOUL INIMII Juverdeanu Ildiko Mă numesc Margareta – Ildiko Juverdeanu, sunt din localitatea Ghimeş – Făget, judeţul Bacău, angajată la Şcoala cu clasele I-VIII Palanca, instituţie parteneră în proiectul “Biblioteca pentru toţi” Programul “e-Cultura” La prima şedinţă de lucru din cadrul proiectului, aflând că eligibilitatea constă şi în încheierea unui parteneriat cu o altă localitate din zona Moldovei, văzând şi localităţile “disponibile”, am strigat cu mult entuziasm : “Hangu ! Haideţi să facem proiectul cu Hangu !” Motivul alegerii mele ? Citiţi, vă rog, rândurile de mai jos În faţa mea stă Ceahlăul, ”muntele sfânt”, cu vârful “Toaca” înfipt în nori “ , “departe –n zări albastru dus, / Un uriaş cu fruntea-n soare, / De strajă ţării noastre pus”… ( George Coşbuc) Privesc lacul de acumulare “Izvorul Muntelui” dinspre noul Hangu Tot cerul de sfîrşit de vară s-a prăbuşit în el ! Cine nu cunoaşte istoria acestor locuri, nu-şi dă seama unde şi în ce măsură a intervenit mâna omului la crearea acestui peisaj de basm Vizitez pentru prima dată Hangu şi sunt copleşită de frumuseţea locurilor, de uriaşa mobilizare de care au fost capabili locuitorii de a-şi reface comunitatea, de a construi şi de a prezerva cultura moştenită Cîteva fotografii vechi expuse in Bibliotecă m-au impresionat profund, mai ales cea făcută la cimitir, în timpul strămutării Un grup numeros de oameni cu osemintele dezgropate ale bunilor aşezate în racle Printre aceştia trebuie să fi fost şi descendenţi ai străbunicii mele, Maria Am căutat o figură cunoscută, vreo trăsătură familiară dar toate feţele erau aproape la fel, împrumutaseră toţi expresia stării de angoasă şi a tristeţii, ca atunci cînd îţi pierzi pe cineva foarte drag La sfîrşitul secolului al XIX-lea, să fi fost pe la o mie opt sute nouăzeci şi nouă, străbunica mea, Maria, rămasă văduvă, părăseşte localitatea Ghimeş – Făget, lăsând în grija unor rude mai răsărite pe întâiul ei născut, Gheorghe, trece munţii şi se stabileşte în Hangu Aici se recăsătoreşte ş , luată de ale vieţii valuri şi de grija altor prunci, nu se mai întoarce după copilul abandonat Acesta, bunicul meu, o va aştepta toată viaţa chiar şi în momentele când, matur fiind cu copii mari şi nepoţi, era conştient pe deplin că reîntoarcerea ei nu mai este posibilă Ca să scape de complexul de a fi orfan, abandonat şi singur, bunicul şi-a întemeiat o familie numeroasă, numind-o “neamul nostru” A fost un om simplu dar sufletist, darnic, vestit pentru blândeţea lui Tatăl meu, are acum şapte zeci şi cinci de ani, a cunoscut vechea aşezare a localităţii Hangu şi a ţinut, aşa cum a fost posibil la vremea respectivă, legătura cu cîteva rude Vizitând Hangu prin 1975, tatăl meu s -a întors acasă trist şi deprimat Locul cunoscut era sub fundul lacului de acumulare iar rudele rămase îşi cocoţaseră casele pe dealuri Felul de a rosti toponimia ” Hangu “, cu vocea catifelată şi blândă, cântat, prima vocală uşor alungită , a fost moştenit de la bunicul şi de tatăl meu, Hangu devenind laitmotivul poveştilor din copilăria mea De aceea Hangu pentru mine nu este o simplă localitate din România, ci locul unde străbunica mea, cu calităţile şi defectele ei ca orice femeie, cu sensibilitatea ei de c are nu mă îndoiesc, a trăit şi a suferit enorm, copleşită fiind de nimicniciile vieţii În satul Buhalniţa, la biserica Mănăstirii Hangu, cu hramul “Intrarea în Biserică a Maicii Domnului”, ctitorie a domnitorului Miron Barnovschi, strămutată şi reconstruită, asistând la o scurtă slujbă săvârşită atât de emoţionant de părintele Cristian, devin conştientă de faptul că aici este locul unde, cu siguranţă, a călcat şi străbuna mea, Maria Întoarsă acasă la Ghimeş, tatăl meu, vădit emoţionat, mă întreabă despre impresiile mele din Hagu, dacă am întâlnit vreo rudă Îi vorbesc şi despre Liliana (Bostan) Pîntea: “Vrednică şi inimoasă cum e, sigur e din neamul nostru” ECOUL HANGULUI Pagina 9 Anul III, nr 10 Evenimente locale Evenimente locale Evenimente locale JURNAL DE VACANȚĂ Oana Munteanu 8 iulie: Ziua în care s-au afişat rezultatele de la Bacalaureat, sesiunea de vară Zi mai tristă pentru unii, din contra pentru alţii Dar nu din cauza asta aşteptam duminica Ci, pentru că avea să se întâmple ceva interesant şi în Hangu Cel puţin, pentru mine O delegaţie din Franţa urma să ajungă spre seară, iar eu făceam parte din comitetul de primire Ocazia vizitei lor? Păi, să o luăm de la început: nu ştiu câţi dintre voi cunoaşteţi că de câteva luni, în Hangu, are sediul GAL Ceahlău GAL e prescurtarea de la Grupul de Acţiune Locală, care activează pe un teritoriu format din 13 localităţi, majoritatea în judeţul Neamţ şi care are ca scop dezvoltarea regiunii Aşa că, pentru orice idee aţi avea, fie pentru dezvoltarea turismului, serviciilor publice, mediului, întreprinderilor, agriculturii sau aproape orice altceva vă trece prin cap, ei vă pot sprijini să o puneţi în practică Revenind la Franţa, poate vă întrebaţi unde intră ea în ecuaţia asta Să nu credeţi că acest GAL e invenţie românească! Am „împrumutat-o” de la Mama Europă, şi înaintea noastră, Franţa Şi deo arece cei din Loire Forez au ceva mai multă experinţă, au vrut să ne împărtăşească din problemele şi soluţiile pe care le -au găsit Prilej de discuţii, deci şi să-mi verific cunoştinţele de limbă franceză Chiar dacă au ajuns pe la orele 22, contrar prejudecăţii că francezii ar fi ursuzi şi faptului că schimbaseră avionul în Bucureşti pentru a ajunge la Iaşi, au acceptat să luăm o cină târzie la pensiunea unde erau cazaţi Translatorul lor, fiind din Pipirig, în practică la ei în instituţie, le explicase de ja particularităţile de relief şi de cum au coborât din microbuz au început să ne laude peisajul, mai ales că de pe terasa pensiunii se vedea Ceahlăul Discuţiile au fost de încălzire, şi destul de oficiale după părerea mea, aşa că nu intru în detalii pe care nici eu nu prea le-am priceput În schimb, vreau să menţionez cât de gurmanzi sunt, pentru că deşi s - au mirat încontinuu de abundenţa mâncării (am servit un păstrăv delicios), farfuriile s-au strâns goale 9 iulie: Ziua a doua M-am trezit cu noaptea în cap pentru că urma să -i luăm pe invitaţii noştri de la pensiune cu vaporaşul Până am ajuns, pozaseră şi se pozaseră cu priveliştea, şi iar mâncaseră tot Şi pentru că translatorul era răguşit, iar eu mai prinsesem curaj, am avut parte de o conversaţie foarte plăcută (în franceză) până în portul Bicaz Un rezumat: problema deşeurilor de pe lac, ce fac tinerii în timpul liber, cât e public, cât privat din pădurea care se vedea, adică a trebuit să-i facem să înţeleagă cum stau lucrurile cu retrocedările şi implicit, colectivizarea comunistă (apropo, perioada comunistă li s-a părut fascinantă şi au pus o mulţime de întrebări, până au înnebunit traslatorul şi m-au şocat pe mine, generaţie postdecembristă, când am aflat de Casa Poporului că e Palatul lui Ceauşescu) La Bicaz am vizitat Muzeul de Istorie: cine-s dacii, cine-s geţii? (surprinşi că suntem aşa vechi pe acest pământ); familia regală (de unde i-am luat şi ce-am făcut cu ei?; ce am aflat şi eu nou aici e că sediul Primăriei ECOUL HANGULUI Pagina 10 Anul III, nr 10 Evenimente locale Evenimente locale Evenimente locale Bicaz a fost reşedinţa de vară a regelui ), tehnologia construcţiei barajului (prea tehnic pentru franceza mea), participarea la războaiele mondiale (dacă am fost aliaţii sau duşmanii Franţei ) Concluzie intermediară: nu le prea au cu istoria, şi după cum avea să -mi povestească translatorul, nici cu geografia (se pare că aflându-se în avion Bucureşti-Iaşi, au întrebat dacă zboară peste Alpi) În schimb, am apreciat faptul că în sala etnografică a muzeului, au fost foarte entuziasmaţi de tradiţii şi obiceiuri, şi au încercat mereu să găsească asemănări între poporul nostru şi cel francez Când am mers apoi la o stână agroturistică în Dămuc, s-au amestecat în toate instrumentele ciobanilor, au suflat în bucium şi au cerut lămuriri despre rase şi metode de organizare a stânii (aşa am aflat că Milka nu e albastră ca pe ambalaj, şi că rasa ei, albastră belgiană, e mai puţin spectaculoasă , iar din păcate, nici nu dă ciocolată; puteţi să o vizitaţi, dacă nu aveţi încredere şi poate vouă vă împarte dulciuri ) Aaa, era să uit de rezumatul discuţiilor de pe drum: cum e posibil să mai cosim încă manual, de ce caii noştri au ciucuri roşii la cap, iar dacă în Franţa vi se oferă o plimbare cu şareta, refuzaţi, că nu-i trăsură, ci căruţă 10 iulie: Dimineaţa a început la Poiana Teiului, la o fabrică de prelucrare a lemnului, deoarece văzând câte case din lemn sunt în zonă, li s-a părut atractivă ideea de a pleca şi ei cu una (vorbesc serios; doar calculul costurilor i-a mai domolit) Aşa că, întâlnirea oficială la sediul GAL a început mai lent Asta şi din cauza „punctualităţii” româneşti, dar după prezentarea fiecărui GAL, Loire Forez şi Ceahlău, şi propuneri pentru o colaborare viitoare, a sosit vremea cadourilor: produse specifice Cred că aveţi o idee despre ce le-am oferit noi, aşa că vă spun cu ce au venit ei: vin de Montbrison (aflat pe teritoriul pe care îl reprezentau), brânză cu mucegai (tot de pe acolo ; adică, era ca brânza noastră de putină când se iuţeşte) şi ceva interesant, cosmetice pe baza de brad (bio, eco, etc ) Restul zilei a fost o învălmăşeală totală, aşa că, la Mănăstirea Neamţ, când am dat peste un alt grup de francezi şi s -au pus pe vorbit, am răsuflat uşurată; dar pentru că eram contra cronometru doar ameninţarea că măicuţele de la Agapia, unde urmau să doarmă, îi lasă flămânzi, i -a mai strunit Şi dacă tot v-am spus despre fascinaţia pentru Ceauşescu, trebuia vizitată şi reşedinţa de la Târgu Neamţ Deci, ultima lor zi în România s-a încheiat foarte târziu, iar eu, venind spre casă mi se părea că radioul îmi vorbeşte numai în franceză File de istorie File de istorie File de istorie File de istorie O AŞEZARE NEOLITICĂ DE TIP CUCUTENI ÎN HANGU Neoliticul reprezintă o etapă superioară a epocii pietrei cuprinsă între anii 5500 – 2500 î e n În perioada amintită, pe baza oscilaţiilor pădurilor şi frecvenţei speciilor, s -a concluzionat că a fost, după o climă temperată mai caldă decât astăzi, o perioadă caldă şi umedă (5 000 – 3 000 ani î e n) urmată de una caldă şi uscată În viaţa oamenilor s-au petrecut transformări atât de importante încât această nouă epocă a pietrei este denumită „revoluţia neolitică” „Revoluţia neolitică” a însemnat un salt calitativ în multiple planuri: unelte perfecţionate şi eficiente, obţinute prin şlefuirea şi chiar perforarea pietrei; îmbrăcămintea se completează prin meşteşugurile noi ce le practică oamenii: torsul şi ţesutul; sunt domesticite un număr mare de animale şi se trece la cultivarea plantelor, deci la agricultura primitivă ceea ce a dus la transformarea omului din culegători de hrană şi vânători, în producători; cultivarea pământului îi determină pe oameni spre o viaţă sedentară Ca urmare, ei îşi construiesc locuinţe, bordeie sau colibe, pe văile fertile ale apelor şi pe terase O altă invenţie care însemna şi ea o „revoluţionare a vieţii” este olăritul, adică confecţionarea vaselor din lut uscat la soare şi ars în cuptoare Marele număr de vase descoperite în aşezările neolitice, indică importanţa deosebită a acestora în viaţa de toate zilele a comunităţilor omeneşti, atât pentru prepararea hranei, cât şi pentru păstrarea hranei În funcţie de tehnica, forma şi decorul ceramicii s-au putut deosebi ECOUL HANGULUI Pagina 11 Anul III, nr 10 File de istorie File de istorie File de istorie File de istorie culturile neolitice Aceste transformări deosebite au fost rezultatul inventivităţii unor po pulaţii ce au venit din sudul Peninsulei Balcanice, influenţând şi comunităţile de pe teritoriul ţării noastre Pe teritoriul României, neoliticul cuprinde mai multe faze de dezvoltare cunoscute sub numele de neoliticul timpuriu, mijlociu şi târziu (eneoliticul) Pentru neoliticul timpuriu (5500 – 4200 î e n ) caracteristică este cultura Starcevo – Criş, pentru cel mijlociu (4200 – 3500 î e n ) complexul cultural Vinca – Turdaş, culturile Dudeşti, Vădastra, Boian, Hamangia, Tisa, Precucuteni, iar pentru neoliticul târziu (3500 – 2500 î E N ) îi corespund culturile Gumelniţa, Decea Mureşului, Sălcuţa, Cucuteni, Petreşti În judeţul Neamţ, harta aşezărilor neolitice este deosebit de bogată Amintim, dintre aceste așezări, în mod deosebit, pe cele de la Tîrpeşti, Izvoare şi Văleni – Piatra Neamţ, apoi cele de la Văratec, Bîrgăoani, Dobreni, Ghigoeşti, Davideni Despre aşezarea de la Izvoare, pe o terasă care domină râul Bistriţa, ne vorbeşte şi istoricul american Paul Mac Kendrick Nu putem să nu amintim despre „o realizare excepţională”( vezi imaginea ) – Hora de la Frumuşica, un suport de vas, format din şase statuete feminine văzute din spate, înlăţuite în cercul horei, care ne arată simţul artistic deosebit al oamenilor neolitici ce au trăit pe teritoriul actual al judeţului Neamţ Prezenţa oamenilor neolitici este bine atestată arheologic în întreaga zonă a Hangului, atât prin cercetări sistematice cât şi prin descoperiri întâmplătoare Cercetări arheologice s -au efectuat la Dîrţu şi la Hangu – Chiriţeni, specificându-se că neoliticul de pe valea Bistriţei prezintă puternice influenţe sudice, în ceea ce priveşte forma şi decorul ceramicii, precum şi forma topoarelor din piatră şlefuită Aşezarea neolitică de la Hangu – Chiriţeni, face parte dintre puţinele aşezări situate în zone puţin favorabile cultivării plantelor Prezenţa oamenilor neolitici (cucutenieni) la Hangu este în legătură cu o puternică presiune demografică a triburilor vecine, însă nu trebuie exclusă ipoteza ca prezenţa lor să fie determinată de existenţa izvorului cu apă sărată de pe Pârâul Verii din Hangu Aşezările neolitice de aici continuă pe cele din mezolitic La Hangu – Chiriţeni s-a sondat o întindere de peste 1,5 ha descoperindu-se o aşezare neolitică încadrată în faza Cucuteni A, deci, din neoliticul târziu S -au dezvelit peste 20 complexe de locuire, aşezate în mijlocul terasei, într-o porţiune de teren dinspre apa Hangului Locuinţele erau mici, construite direct la suprafaţa solului, dispuse în şiruri, fără nici o amenajare a terenului S-au găsit, în urma cercetărilor, lipituri de perete, bucăţi de plăci de cuptor perforate, fragmente ceramice, râşniţe şi topoare plate de piatră, aşchii şi unelte de silex, figuri antropomorfe din lut ars şi bucăţi de menilită, precum şi două cuptoare de ars ceramice Inventarul locuinţelor dovedeşte că oamenii neolitici de la Chiriţeni se ocupau cu agricultura (dovadă prezenţa râşniţelor) şi, desigur, cu creşterea vitelor (mai mult decât cu agricultura dacă avem în vedere specificul zonei) Este de presupus că, pentru completarea necesarului de hrană, se practicau în continuare, vânătoarea, pescuitul, culesul Cunoşteau meşteşugul olăritului şi al torsului, ţesutului şi confecţionatul îmbrăcămintei Figurile antropomorfe descoperite sunt în legătură, probabil, cu un anumit cult răspândit la oamenii neolitici – cultul fecundităţii Unele descoperiri întâmplătoare îndreptăţesc afirmaţia făcută mai sus, că întreaga zonă a Hangului a fost locuită în neolitic Astfel, învăţătorul Filip Vasile a găsit un topor plat din piatră şlefuită într-un punct situat între Buhalniţa şi Rugineşti, numit Botul Ocii, care nu este altceva decât o terasă ECOUL HANGULUI Pagina 12 Anul III, nr 10 File de istorie File de istorie File de istorie File de istorie pe malul Bistriţei Tot în zona respectivă, cetăţeanul Lalău Ion a găsit un topor de o formă perfectă, şlefuit şi găurit, păstrând urme de intensă folosire Cele arătate mai sus dovedesc că zona Hangului a fost locuită pe tot parcursul fazelor de dezvoltare a epocii pietrei şi nu întâmplător Din cele mai vechi timpuri aici au fost condiţii prielnice pentru viaţa oamenilor – păduri bogate în vânat, ape pline de peşte, roci tari pentru făurit unelte Pe terasele apelor oamenii neolitici au putut defrişa terenul, transformându-l în ogoare şi în păşuni, cu ajutorul focului Ştiau să construiască locuinţe, cunoşteau şi alte meşteşuguri şi, se crede că aveau legături şi cu alte comunităţi neolitice ( cele de tip Ariuşd) avându-se în vedere unele forme de vase şi poziţia geografică a aşezării de la Chiriţeni, pe drumul de legătură dintre centrul Moldovei şi sud – estul Transilvaniei, legătură ce se putea face pe valea Bistricioarei Creatorii valorilor materiale şi spirituale din neolitic aparţin familiei popoarelor indo -europenedin care se vor desprinde triburile traco-geto-dace Între 2500 – 2000 î e n are loc trecerea către epoca bronzului când continuă să se dezvolte forţele de producţie Legat de aceasta şi, în parte , de climatul mai uscat se intensifică creşterea animalelor, iar agricultura se dezvoltă pe baza folosirii plugului şi a tracţiunii animalelor Prof Gheorghe Drugă Adolescența Adolescența Adolescența Adolescența DINCOLO DE DESPĂRȚIRI DEFINITIVE Oare câte promisiuni ar lua naștere în sufletele fiecăruia dintre noi dacă ni s-ar dezvălui numărul zilelor rămase? Oare am ignora lipsurile materiale și, cu promisiunea de a fi mai buni, am avea mai mare putere de a ierta și de a iubi? Oare am alege de la viață tot ce e mai bun și mai frumos? Ne-am deschide sufletele, și prin rugăciune l- am face pe Dumnezeu prezent în toți și toate? Copleșiți de lumești, în continuă luptă pentru bani, avere și bunăstare, uităm care este adevărata menire a noastră pe acest pământ, ne uităm rostul și misiunea Importante sunt averile pe care le încătușăm în suflet, acolo unde nimeni și nimic nu poate pătrunde Și totuși, nu ne simțim pe deplin impliniți când nu avem pe cineva alături cu care să împărțim totul, cu care să ne sfătuim și în fața căruia să ne deschidem sufletul, la fel cum zice și poetul Jacques Delille: “Fericit ori nefericit, omul are nevoie de alt om, căci nu trăiește decât pe jumătate, când trăiește doar pentru el”, asta pentru că omul, acest ”animal social” împărtășește cu alții ceea ce simte Dar cum în orice este un început și un sfârșit, când nu vom mai avea cu cine dubla bucuria și înjumătăți suferința, când vine timpul despărțirii de acea pers oană, ia naștere un pustiu imens în suflet, care nu poate fi înlocuit cu nimic, pentru acest pustiu nu există surogat Rămân doar amintirile: chipul, zâmbetul, cuvintele Cuvintele sunt foarte importante, când nu sunt rostite, rămân goluri Orgoliul, teama de a fi înțeles gresit sunt o barieră, ne opresc să ne deschidem sufletul în fața celor dragi, și atunci când am vrea să le vorbim, să le povestim despre trăirile noastre, este prea târziu Nu ne -am întrebat unde se ascunde tot ceea ce nu ne putem spune prin vorbe, gesturi, priviri sau tăcere Sufletul este înlăcrimat, regretele sunt prea târzii Durerea rămâne aceeași și cu trecera timpului, ușor -ușor poate se cicatrizează, dar la revenirea unei noi amintiri rana se deschide iar și iar Ochii sunt triști când privesc în urmă, și oriunde s-ar uita nu mai găsesc privirea celui plecat dintre noi Valurile furtunii care se ECOUL HANGULUI Pagina 13 Anul III, nr 10 Adolescența Adolescența Adolescența Adolescența dezlănțuie în suflet, atunci când sunt prea mari evadeaza și ne înconjoara ochii Și nu mai simți, nu mai crezi, nu mai știi nimic, te intrebi doar de unde să iei putere să mergi mai departe Acea parte a inimii care a apartâținut persoanei dragi ia forma unui gol care nu mai poate fi umplut cu nimic, obligându-ne să îi purtăm la orice pas amintirea îndurerată Când noaptea se apropie aduce cu ea o alta lume diferită de cea a zilei, o lume care nu îngăduie dimineții să se mai zărească și dacă se zărește e tristă și cenușie, după ea urmând o altă noapte ca și aceea care a trecut, o altă zi plină de amintiri dureroase Momentele de neliniște sufletească tânjesc după izolare, adăpostindu-ne în brațele singurătății, așa cum un melc se ascunde in cochilia sa când simte pericolul Dumnezeu ne-a oferit cele mai frumoase daruri: viața si i ubirea Sfârșitul se naște odată cu începutul Totul are un sfârșit ca mai apoi să existe un nou început Când ajungem la iubire, ajungem la Dumnezeu Irimia Paula Bianca, elevă, Liceul ”Petru Rareș” Micii scriitori Micii scriitori Micii scriitori Micii scriitori Toamna Vara a trecut ca un vis Toamna a sosit într-o zi, pe neaşteptate Frunzele au acoperit în grabă pământul rece, bruma s -a aşezat pe colţul verde al ierbii, iar soare s-a ascuns după norii din ce în ce mai mari şi mai cenuşii Frunzele ard în vâlvătăi aurii, pe dealuri, în depărtări, plângând parcă după zilele însorite de vară Nori cenușii, mari și pufoși se adună pe cerul senin, ca o cortină, acoperind soarele, care se mai ivește din când în când, ca și cum ar vrea să ne amintească faptul că va reveni Păsările au uitat să mai ciripească vesel, sunt parcă îngrijorate ş i îşi pregătesc puişorii de marea călătorie spre locuri pline de soare Vor urma zile friguroase, în care va ploua mereu, peste copacii desfrunziţi şi peste pământul amorţit Dacă toamna nu ar veni cu primele zile de şcoală , şi cu gândul că pot trece zil nic pe la bibliotecă, ar fi tare tristă Irimia Denisa, clasa a IV-a, Şcoala Hangu ******************************************************************************************************************** E toamnă iar După o vară fierbinte, cu zile minunate, pline de soare şi veselie, toamna se apropie încet, cu haina ei frumos colorată, cu parfum de fructe coapte şi cu un covor desenat în zeci de culori Razele soarelui sunt din ce în ce mai palide Vântul adie uşor prin livezi, aruncând în joacă, spre cerul acoperit de nori, frunze galbene, roşii, ruginii Toate vietăţile se grăbesc să-şi adune provizii pentru iarnă, numai greieraşul se mai aude în serile mai călduroase, cântând de zor Cred că niciodată nu va renunţa la chitară, chiar dacă iarna nu are nici căsuţă şi nici de mâncare Toamna nu îl înspăimântă aşa cum se întâmplă cu păsările care se pregătesc, ciripind îngrijorate, de lunga călătorie către ţări cu ierni mai blânde Toamna e atât de tristă, de fiecare dată când îşi întinde mantia ruginie peste întreg pământul Nemţeanu Robert, clasa a IV-a, Şcoala Hangu ECOUL HANGULUI Pagina 14 Anul III, nr 10 Micii scriitori Micii scriitori Micii scriitori Micii scriitori Toamna O zi încântătoare, chiar dacă soarele nu mai este atât de fierbinte şi chiar dacă, la orizont, se zăresc nori cenuşii Toamna se ascunde printre crengile copacilor, furişându -se uşor, pentru a acoperi cu frunze colorate pământul, pentru a îndulci strugurii din vie, pentru a colora în roşu şi galben merele din livezi, pentru a aşterne bruma argintie peste iarba altă dată verde şi peste florile din grădină, dar şi pentru a acompania glasurile cristaline ale copiilor care se îndreaptă cu paşi vioi către şcoală Pentru că toamna, începe, din nou, alt an şcolar, iar eu mă bucur nespus pentru că mă întâlnesc cu toţi colegii de care mi-a fost dor, cu doamna învăţătoare, dar şi cu lumea minunată din bibliotecă Asavei Letiţia, clasa a IV -a, Şcoala Hangu Evenimente locale Evenimente locale Evenimente locale PALANCA – O COMUNĂ CU OAMENI MINUNAŢI Proiectul „Biblioteca pentru toţi” a fost conceput de Primăria Palanca şi realizat în parteneriat cu Primăria Hangu şi Şcoala din comuna Palanca, în cadrul Programul eCultură, prin proiectului strategic „Economia Bazată pe Cunoaştere” Echipa de proiect din localitatea Palanca a urmărit, în mod special, cunoaşterea şi socializarea membrilor comunităţilor partenere , un obiectiv pe cât de necesar, pe atât de surprinzător și de prolific În acest context, prima vizită programată în cadrul activităţii „Ziua porţilor deschise” – 26 august, a fost a grupului de cursanţi din comuna Hangu, la cursanţi care au rămas impresionaţi de frumuseţea peisajului, de curăţenia din comună, de multitudinea de proiecte pe care le-au realizat cadrele didactice în frunte cu Directorul Şcolii Palanca, un om serios, destoinic, deschis, pentru care şcoala a devenit un crez, crez susţinut de Primarul Comunei Palanca, un om special, prietenos, dar responsabil şi plin de iniţiativă, care cu multă perseverenţă şi dăruire a încercat, împreună cu oamenii acelor locuri, să păstreze şi să ECOUL HANGULUI Pagina 15 Anul III, nr 10 Evenimente locale Evenimente locale Evenimente locale promoveze tradiţiile, obiceiurile şi moştenirea culturală pe care au dobândit-o, pentru a purta dincolo de spaţiu şi timp, spiritul locuitorilor din Palanca Consider că nu e foarte uşor să ţii piept, cu atâta suflet şi pasiune influenţelor culturii maghiare, care încearcă să se insinueze în zonele limitrofe comunităţilor majoritare de maghiari, însă acolo am avut senzaţia că există un adevărat „bastion” (cum atât de frumos s -a exprimat doamna Atomulese) care să apere valorile neamului românesc Nu e uşor, însă toţi oamenii pe care i -am cunoscut în cadrul acestei vizite sunt adevărate modele de verticalitate românească, de disciplină educaţională, de implicare în viaţa comunităţii, adevărate modele de dăruire, pentru care nimic nu pare a fi prea greu, atunci când trebuie să apere spiritul românesc Aceşti o ameni veseli, primitori, speciali, ne-au demonstrat că tenacitatea, perseverenţa şi lucrul în echipă sunt la ele acasă la locul lor de muncă şi că nu lasă nimic la voia întâmplării, bucurându-se de sprijinul necondiţionat al domnului Primar şi domnului Director Am remarcat, nu fără o umbră de regret, că păstrarea tradiţiilor este unul dintre obiectivele principale ale autorităţilor locale, care ne-au împărtăşit faptul că târgul din Palanca îşi are sorgintea cu sute de ani în urmă, târg care ne-a impresionat şi pe noi, prin dimensiuni şi diversitate, aşa cum ne -a impresionat şi dăruirea cu care familia Atomulese încearcă să menţină vie flacăra cântecului şi dansului românesc, prin ansamblul folcloric „La Porţile Neamului”, ansamblu care a susţinut doar pentru noi un spectacol extraordinar Toţi oamenii implicaţi în acest proiect ne puteau vorbi, cu mândrie, ore în şir despre fiecare colţişor încărcat de istorie, pe care au încercat să -l reconstituie şi să-l promoveze, aşa cum s-a întâmplat cu locul de veci al eroului Emil Rebreanu Pe 30 august, cursanții și echipa de proiect de le Palanca, au venit în vizită la Hangu Ne-am întâlnit la sediul Primăriei, unde domnul Primar Gavril Lupu le-a povestit pe scurt despre proiectele realizate, iar domnul Director Ion Manolache le-a vorbit despre Școala Hangu, au vizitat apoi sala de sport și grădinița S-au oprit la bibliotecă și au asistat la o prezentare succintă a activităților și proiectelor realizate în cadrul acestei instituții și la o prezentare susținută de manager RECL Mihai Conuț, despre proiectele realizate în cadrul comunității EBC Nu putea lipsi din itinerariu, vizita la Monumentul istoric Biserica din Buhalnița, unde părintele Cristian Dăscălescu, ne-a binecuvântat și ne-a încântat (așa cum se întâmplă de fiecare dată când poposim la el) vorbindu-ne elocvent și captivant despre istoria acestei biserici, atât de încărcată de spiritualitate Sperăm ca oaspeții noștri din Palanca, să-și amintească, cu mare drag, de vizita la Hangu Le mulţumim tuturor celor implicați în acest proiect, în primul rând pentru că au avut încredere în noi şi ne-au ales ca parteneri şi sperăm că nu i -am dezamăgit Le mulţumim şi pentru ziua pe care au ECOUL HANGULUI Pagina 16 Anul III, nr 10 Evenimente locale Evenimente locale Evenimente locale transformat-o pentru noi, într-o adevărată sărbătoare, pentru amabilitatea, pentru preocuparea, prietenia şi ospitalitatea cu care ne-au primit, dar şi pentru toate zâmbetele cu care ne -au înconjurat mereu, de parcă am fi fost vechi prieteni şi ne-am fi regăsit după mulţi ani Bibliotecar, Liliana Pîntea Mărturisiri Mărturisiri Mărturisiri Mărturisiri COPILĂRIA Copilărie…ce clipe frumoase…un mirific cadou dat de viaţă Nici cel mai de preţ lucru din lume nu poate cumpăra copilăria Ea este un tărâm magic, un lucru fermecat, fără de care nu ar fi posibila trăirea unui om Este cea mai importantă etapă a vieţii, partea tangibilă din Paradis Aerul ei magic te poartă pe cele mai înalte culmi ale lumii, ea reprezentând pentru om cea mai valoroasă comoară, fără să existe vreun moment din viață cu care ar putea fi comparată Copilăria este ca o dulce rază de soare Orice clipă petrecută în magia copilăriei, va fi una de neuitat de care ne vom aduce aminte cu zâmbetul pe buze Totul este colorat în acest univers, în lumea de basm a copiilor Cerul pare un candelabru de diamante preţioase, bine şlefuite Iarba proaspătă este un covor verde de smarald In lumea noastră florile sunt, ca prin magie, transformate in mici zâne, cu aripi din mătas e fină si străvezie Totul pare desprins dintr-o carte de poveşti Copilăria înseamnă joc, o simfonie de culori, o multitudine de sentimente şi trăiri care îi dau copilului aripi să zboare Copilăria este învăţătorul oricărui om Ea îl formează şi îl instruieşte pentru a-l putea dărui cu încredere, surorii ei, adolescenţa Pentru aceasta îi este necesară iubirea şi afecţiunea părinţilor, educaţia pe care o primeşte de la aceştia A copilări nu înseamnă numai a vedea viaţa în roz, fără nici o problemă Copilul se izbeşte de mai multe lucruri dificile, dar trece cu mare uşurinţă peste ele, deoarece nu realizează gravitatea lor, urmând ca la adolescenţă și mai târziu, să-şi dea seama şi să le privească din mai multe puncte de vedere, cu alţi ochi Leagănul fermecat al copilăriei ne dă voie să gustăm doar din partea frumoasă a vieţii, chiar dacă uneori cad lacrimi amare când ne gândim la acea perioadă fantastică şi ne dorim să răsturnăm clepsidra şi să facem ca bătrânul timp să întinerească şi să ne transforme din nou, în copii Dar nu este posibil deoarece copilăria a devenit, un « Paradis pierdut » Există, însă, o consolare aceea că întreaga copilărie e creionată şi rămâne întipărită în mintea fiecăruia, ca cea mai frumoasă poveste Fericirea omului depinde de acest aspect enorm de important – copilăria - care rămâne zugrăvită în minte şi în inimă Purtând mereu copilăria cu tine…nu îmbătrâneşti niciodată Munteanu Ancuţa, elevă Școala Buhalnița, iunie 2010